MANILA, Pebrero 25 (PIA) – Samtang an Martes en usa nga school holiday para han pagmarka ha ika-28 nga anibersaryo han EDSA-1 Revolution, eni en usa nga regular nga may trabaho nga adlaw, pagpahinumdum han Malacanang han publiko dida han Domingo.
Hi Presidential Communications Operations Office Secretary Herminio ‘Sonny’ Coloma Jr. en nagsering nga an Proklamasyon 655 en nagdedeklarar la han pagsuspendi han mga klase ha ngatanan nga level dida han Martes nga adlaw.
“Sugad han nakapahamtang ha Proklamasyon 655 (Series of 2013), an ika-25 han Pebrero, nga amo an EDSA People Power Revolution Day, en usa nga regular nga may trabaho nga adlaw (Proclamation 655 – Series of 2013) nga nagdedeklarar han Pebrero 25 bali usa nga school holiday. Waray eni klase ha ngatanan nga levels heto nga adlaw. Pero usa gihapon eni nga regular nga may trabaho nga adlaw,” sering niya dida han ginpapadalagan han gobyerno nga dzRB Radyo ng Bayan.
Han Martes, nagsering hi Coloma nga pangungundahan ni Pangulo Benigno S. Aquino III an komemorasyon han rebolusyon han People Power nga nagpagawas kan Ferdinand Marcos ngan nakapalingkod han iya nawara nga nanay Corazon Aquino ha pagigin Pangulo.
Sering ni Coloma nga an tema para han kanan yana nga tuig komemorasyon amo an “EDSA 28: Kapit-bisig Tungo sa Pagbangon (EDSA 28: Joining Hands Toward Recovery).”
Sering gihapon niya nga an kanan yana nga tuig komemorsasyon en magigin unique mahitungod nga eni en pagdudumaraon ha gawas han Metro Manila, ha tradisyonal nga “Salubungan” ha Cebu.
“An Cebu an lalawigan nga amo an nagin balwarte han oposisyon hadton panahon han Martial Law ngan kun diin nagpirmi hi anay Pangulo Corazon Aquino hadton bumulag na gud an suporta han militar ha pamunuan ni Pangulo Marcos dida han ika-beynte-dos han Pebrero, 1986,” sering ni Coloma.
(Trans. by maa/PIA8) http://pcoo.gov.ph/today.htm#regular_working_day
war_Latn war_Latn war_Latn war_Latn war_Latn war_Latn war_Latn eng_Latn